EkBass/fiwiki-20250220-pages-articles huggingface dataset:
Elmina

Elmina on kaupunki Ghanan Centralin alueella. Se sijaitsee Atlantin valtameren rannalla kymmenen kilometriä alueen pääkaupungista Cape Coastista länteen. Elmina on Komenda-Edina-Eguafo-Abremin kunnallispiirin sekä Edinan heimoalueen keskus. Kaupungissa on 23 013 asukasta (vuonna 2010, väestönlaskenta). Portugalilaisten Kultarannikolle 1470-luvulla perustama Elmina oli trooppisen Afrikan ensimmäinen eurooppalainen linnoitus. Se oli tärkeä kulta- ja orjakaupan keskus. Hollantilaiset valtasivat Elminan linnan vuonna 1637. Vuonna 1872 se siirtyi Britannian haltuun. Elmina on yksi Ghanan huomattavimmista matkailukohteista. Sen tärkeimmät nähtävyydet ovat Unescon maailmanperintökohteiksi julistetut Elminan eli São Jorge da Minan linna (1482) ja Fort Coenraadsburgin linnake (1652) sekä kaupunkia ympäröivät hiekkarannat. Paikallisia elinkeinoja ovat kalastus ja suolan valmistaminen merivedestä. == Lähteet == == Aiheesta muualla == Luokka:Ghanan kaupungit
Zuul

Zuul on sukupuuttoon kuollut panssariselkiin kuuluva dinosaurussuku, joka eli myöhäisliitukauden Campania-vaiheella. Suvun ainoa laji on Zuul crurivastator. Zuul oli arviolta noin kuusi metriä pitkä ja painoi 2,5 tonnia. Zuul tunnetaan yhden poikkeuksellisen hyvin säilyneen luurangon perusteella. Luuranko löydettiin pohjoisesta Montanasta, Judith Riverin muodostumasta vuonna 2014, ja se kuvattiin tieteelle vuonna 2017. Luuranko oli täydellisin löydetty pohjoisamerikkalaisen panssariselän fossiili, ja siinä on säilynyt pehmytkudoksia, panssaria ja ihon painaumia. Zuul on myös ensimmäinen panssariselkä, jolla sekä häntä että kallo ovat säilyneet kokonaisina. Suvun nimi Zuul juontuu Haamujengi-elokuvan kuvitteellisestä hirviöstä. Lajinimi crurivastator puolestaan on yhdistelmä latinan sanoista crus, sääri ja vastator, tuhoaja, viitaten sen häntänuijaan. == Lähteet == Luokka:Ankylosauria
Nikolas Saira

Nikolas Saira (s. 11. helmikuuta 1999) on suomalainen jalkapalloilija, joka edustaa Veikkausliigassa pelaavaa AC Oulua. Hän on pelipaikaltaan vasen laitahyökkääjä. Hän on aikaisemmin pelannut HIFK:ssa Saira edusti juniorina FC Honkaa ja FC Espoota. Saira on edustanut Suomea alle 17-, alle 18- ja alle 19-vuotiaiden maajoukkueissa. == Lähteet == Luokka:Elävät henkilöt Luokka:Suomalaiset jalkapalloilijat Luokka:Vuonna 1999 syntyneet
Who’s Afraid of the Big Bad Wolf?

"Who's Afraid of the Big Bad Wolf?" eli "Pahaa sutta ken pelkäisi", on Walt Disneyn animaatiolyhytelokuvan Kolme pientä porsasta (1933) tunnusmusiikki. Elokuvan julkaistuessa tunnuslaulusta tulikin suuri hitti. Laulun sävelsi Frank Churchill, ja sen sanat Ann Ronnell. Sävelmä on muunnelma Johann Strauss nuoremman Lepakko-operetin Samppanja-laulusta. Alkuperäisillä englanninkielisillä sanoilla laulun ovat esittäneet äänilevyllä useat artistit. Laulun suomensivat ensimmäisinä R. R. Ryynänen ja S. Ruotsalainen, mutta myöhemmin myös Auvo Nuotio laati siitä oman suomennoksensa. Suomeksi laulun ovat esittäneet levylle Georg Malmsten vuonna 1934 Ryynäsen suomentamin sanoin sekä myöhemmin Kipparikvartetti vuonna 1957 Nuotion suomentamin sanoin. == Lähteet == == Aiheesta muualla == * Luokka:Disney Luokka:Elokuvamusiikki Luokka:Lastenlaulut
Osu

Osu on kaupunginosa Ghanan pääkaupungissa Accrassa. Siellä on 59 460 asukasta (vuonna 2010, väestönlaskenta). Gakylästä alkunsa saanut Osu oli vuodesta 1652 lähtien yksi ruotsalaisten kauppapaikoista Kultarannikolla. Tanskalaiset ottivat sen haltuunsa vuonna 1661 ja rakensivat sinne Christiansborgin linnoituksen. Vuosina 1679–1683 linna oli portugalilaisten käsissä. Englantilaiset ostivat sen tanskalaisilta vuonna 1850. Vuonna 1874 he siirsivät linnaan päämajansa Cape Coastista. Ghanan itsenäistyttyä se on toiminut maan hallituksen keskuspaikkana. Osu on brittiläisen Jamestownin ja hollantilaisen Usshertownin ohella yksi Accran kolmesta historiallisesta ydinalueesta. ==Lähteet== Luokka:Ghanan kaupungit
Axel Salingre

Axel Sigurd Salingre (2. syyskuuta 1882 Turku – 13. syyskuuta 1960 Berliini) oli suomalainen hammaslääkäri ja kauppaneuvos.Ylioppilasmatrikkeli 1903, numero 28662Aikalaiskirja 1934 Salingren vanhemmat olivat hovioikeudenneuvos Gabriel Werner Salingre (1842–1913) ja Anna Helena Oldenburg.Ylioppilasmatrikkeli 1853–1899 : Gabriel Werner Salingre Hän pääsi ylioppilaaksi 1903 (Läroverket för gossar och flickor i Helsingfors) ja valmistui Helsingin yliopistosta hammaslääketieteen kandidaatiksi 1905 sekä hammaslääketieteen tohtoriksi Tukholmassa 1907. Salingre oli hammaslääkärinä Helsingissä vuodesta 1908 alkaen ja toimi hammaslääketieteellisten instrumenttien maahantuontia ja tukkukauppaa harjoittaneen Dentaldepot Ab:n toimitusjohtajana vuodesta 1910 alkaen. Hän sai kauppaneuvoksen arvon 1952. Salingre oli muun muassa Suomen Hammaslääkäriseuran sihteerinä 1917–1919 ja seuran puheenjohtajana 1920. Salingre oli myös ranskalaisten, ruotsalaisten ja tanskalaisten hammaslääkäriseurojen jäsenenä ja kirjeenvaihtojäsenenä. Salingre oli naimisissa 1912–1949 Märta Sofia Wreden (k. 1949) kanssa. == Teoksia == * Intryck från en studieresa i Nordamerikas förenta stater. Helsingfors 1913 * Föredrag i Helsingfors rotaryklubb den 13 november 1951. Helsingfors rotaryklubb, Helsingfors 1951 * Föredrag i frimurarelogen St. Henrik i Åbo 15 december och Helsingfors rotaryklubb 20 december 1955. Helsingfors 1955 == Lähteet == == Aiheesta muualla == * SKS Biografiakeskus : Talouselämän vaikuttajat : Kauppaneuvos Axel Salingre (1882–1960) Luokka:Suomalaiset hammaslääkärit Luokka:Suomalaiset yritysjohtajat Luokka:Kauppaneuvokset Luokka:Vuonna 1882 syntyneet Luokka:Vuonna 1960 kuolleet
Jarkko Kemppi

Jarkko Kemppi (s. 1970 Joutseno) on sotahistoriaan erikoistunut suomalainen historiantutkija. Hän on Viron historian dosentti Itä-Suomen yliopistossa ja sotahistorian dosentti Maanpuolustuskorkeakoulussa. Joensuun yliopistossa historiaa opiskellut Kemppi väitteli tohtoriksi Viron suojeluskunnista vuonna 2000. Hän tutki sen jälkeen Viron urheiluhistoriaa, mutta on sittemmin erikoistunut Suomen sotahistoriaan liittyviin aiheisiin. Vapaana tutkijana Joensuussa toimiva Kemppi osallistuu työnsä ohessa Suomi–Viro-seuran, Lionsklubin, Pohjois-Karjalan suojeluskuntien perinneyhdistyksen ja Joensuun Kokoomuksen toimintaan. ==Teoksia== * Viron suojeluskuntien organisoituminen ja toiminta 1917-1924. Joensuu: Joensuun yliopisto, 2000. * Viron valtakunnalliset urheiluorganisaatiot vuosina 1918-1940. Jyväskylä: Jyväskylän yliopisto, 2004. * Suomalaisen sotataidon kehittyminen vuosina 1918-1924. Helsinki: Maanpuolustuskorkeakoulu, 2006. * Jukka I. Mattila, Jarkko Kemppi: Viron vapaussota 1918-1920. Helsinki: Nimox, 2006. * Jukka I. Mattila, Jarkko Kemppi: Suomen vapaussota 1918. Helsinki: Nimox, 2007. * Jalkaväenkenraali A. E. Martola. Helsinki: Otava, 2008. * Upseeriliitto: 90 vuotta upseerien asialla. Helsinki: Upseeriliitto, 2008. * Isänmaan puolesta: jääkäriliikkeen ja jääkärien historia. Helsinki: Minerva, 2011. * Lions Club Joensuu/Pielisjoki 50 vuotta. Joensuu : LC Joensuu/Pielisjoki, 2011. * Albert Puroma: huutolaispojasta kenraaliksi. Jyväskylä: Docendo, 2013. * Kenraali ja sotataidon kehittäjä N. V. Hersalo. Jyväskylä: Docendo, 2013. * Helsingin reservinaliupseereista pääkaupunkiseudun reserviläispiiriksi. Helsinki: Helsingin Seudun Reserviläispiiri, 2014. * Veikko Vehviläinen, Jarkko Kemppi: Mannerheim-ristin ritari 15: Veikko Vehviläinen ja JR 9:n vaiheet 1941-43. Helsinki: Minerva, 2015. * Uskollinen, muttei kuuliainen: Nykypäivä 60 vuotta. Helsinki: Kansalliskustannus, 2015. * Hannu Välimäki, Jarkko Kemppi: Kaatuneitten Omaisten Liitto 70 vuotta. Helsinki: Maahenki, 2016. * Kenraalimajuri Ilmari Karhu. Oy Amanita Ltd. Somero 2017. * Itsenäisen Suomen sotakenraalit. Amanita Ltd. Somero 2017. * Elämän eväitä. Pellosta, karjasta, metsästä. MTK-Pohjois-Karjala 100 vuotta. Maahenki oy. Keuruu 2017. * Mannerheim -ristin ritari 9 Eero Kivelä. Minerva Kustannus Oy. 2018. * Jääkärit 1918. Valkoisen armeijan sotilasjohtajat. SKS. 2018. Toinen tekijä Jukka I Mattila. * Pohjois-Karjalan sotaveteraanipiiri 1960-luvulta 2020-luvulle. Joensuu 2020. ==Lähteet== Luokka:Suomalaiset sotahistorioitsijat Luokka:Elävät henkilöt Luokka:Vuonna 1970 syntyneet
Heikki Taipale

Heikki Taipale (19. toukokuuta 1963 Pori – 26. toukokuuta 2017 Hollola) oli suomalainen yrittäjä ja ravihevosten kasvattaja. Hän tuli tunnetuksi Aromipesä-haudutusastian ja Passeli-yritysohjelmistojen markkinoijana. Vuonna 2011 Taipale myi Passeli-ohjelmistoja tuottaneen Solanum-yrityksensä norjalaiselle Vismalle ja oli koko maan verotiedoissa vuoden suurituloisin.Lehdet: Aromipesän ja Passeli-ohjelmiston kehittäjä Heikki Taipale on kuollut, Helsingin Sanomat 26.5.2017.Heikki Taipale nousi Passeli- kaupalla Suomen kovatuloisimmaksi, Yle Uutiset 1.11.2012. Viitattu 27.5.2017. Porissa syntynyt Taipale asui Hollolassa. Hänen omistamansa hevostila sijaitsee Ruotsin Enköpingissä, mutta hänellä oli hevosia myös Suomessa ja Ranskassa.Lind, Harri: Heikki Taipale on kuollut, Hevosurheilu 26.5.2017. Ruotsiin rekisteröity perheyritys Journey Hästar AB omistaa edelleen useita hevosia. ==Lähteet== ==Aiheesta muualla== *Henkilöhaastattelu Hevosurheilu- lehdessä Luokka:Suomalaiset yrittäjät Luokka:Ravihevosten kasvattajat ja omistajat Luokka:Vuonna 1963 syntyneet Luokka:Vuonna 2017 kuolleet
Granville Town

Granville Town, Province of Freedom oli asutus ja siirtokunta, joka perustettiin vuonna 1787. Kaupungin perustamisen taustalla oli entisten mustaihoisten orjien siirtäminen Amerikoista Sierra Leoneen, nykyisen Freetownin alueelle. Siirtokunta kesti vuoteen 1789 asti. Freetownin siirtokunnan perustivat 11. maaliskuuta 1792 Nova Scotiasta tulleet uudisasukkaat, jotka olivat entisiä orjia. ==Granville Townin asukkaat== Monet Granville Townin uudisasukkaista olivat entisiä orjia, jotka pakotettiin poistumaan Yhdysvalloista Yhdysvaltain vapaussodan jälkeen. Toiset taas saapuivat asuessaan ensin Nova Scotiassa useita vuosia. ==Lähteet== Luokka:1780-luku Luokka:Sierra Leonen historia
Painin maailmanmestaruuskilpailut 2016

Painin maailmanmestaruuskilpailut 2016 järjestettiin Unkarin Budapestissä 10.–11. joulukuuta. Kilpailujen ohjelmassa olivat olympialaisten ulkopuoliset painoluokat kreikkalais-roomalaisessa painissa, vapaapainissa ja naispainissa. == Mitalistit == === Kreikkalais-roomalainen paini === Sarja Kultaa Hopeaa Pronssia 71 kg Bálint Korpási Daniel Cataraga Həsən Əliyev Ilie Cojocari 80 kg Ramazan Abatšarajev Aslan Atem Jonibek Otabekov László Szabó === Vapaapaini === Sarja Kultaa Hopeaa Pronssia 61 kg Logan Stieber Beka Lomtadze Əhmədnəbi Qvarzatilov Ahmed Tšakajev 70 kg Magomed Kurbanalijev Nurlan Bekžanov Elaman Dogdurbek Uulu Mostafa Hosseinkhani === Naispaini === Sarja Kultaa Hopeaa Pronssia 55 kg Mayu Mukaida Irina Ologonova Aiym Abdildina Davaasükhiin Otgontsetseg 60 kg Pei Xingru Allison Ragan Emese Barka Linda Morais == Mitalitaulukko == Isäntämaa 1 2 1 1 4 2 1 1 0 2 3 1 0 2 3 4 1 0 0 1 4 1 0 0 1 6 0 1 1 2 7 0 1 0 1 7 0 1 0 1 7 0 1 0 1 10 0 0 2 2 11 0 0 1 1 11 0 0 1 1 11 0 0 1 1 11 0 0 1 1 11 0 0 1 1 11 0 0 1 1 Yhteensä Yhteensä 6 6 12 24 == Lähteet == * Tulokset 2016 Luokka:Vuoden 2016 urheilu Maailmanmestaruuskilpailut 2016 Luokka:Budapestin urheilutapahtumat
Joseph Cinqué

Joseph Cinqué (n. 1814 – n. 1879), joka tunnetaan myös nimellä Sengbe Pieh, oli länsiafrikkalainen mendeväestöön kuulunut mies, joka johti kapinaa espanjalaisella orjalaivalla Amistadilla muiden afrikkalaisten kanssa. Yhdysvaltain rannikkovartiosto otti laivan huostaansa, ja Cinqué sekä hänen afrikkalaistoverinsa joutuivat lopulta syytteeseen kapinasta ja laivan päällystön surmaamisesta oikeudenkäynnissä, joka tunnetaan nimellä United States v. The Amistad eli Yhdysvallat vastaan Amistad. Oikeusjuttu päättyi Cinquén sekä laivalla olleiden muiden afrikkalaisten vapauttamiseen sillä perusteella, että he olivat oikeutetusti puolustaneet itseään estääkseen joutumisen orjuuteen laittoman Atlantin orjakaupan kautta. Amerikkalaiset keräsivät rahaa, jotta Cinqué sekä muut laivalla olleet afrikkalaiset pääsisivät palaamaan takaisin Afrikkaan. ==Lähteet== ==Aiheesta muualla== Luokka:Orjat Luokka:Sierra Leonen historia Luokka:Sierraleonelaiset henkilöt Luokka:Vuonna 1814 syntyneet Luokka:Vuonna 1879 kuolleet
Markku Hirvelä

Markku Mikael Hirvelä (s. 19. joulukuuta 1956 Rovaniemi) on suomalainen kuvanveistäjä. Hirvelän töiden materiaaleja ovat muun muassa pronssi, puu, betoni, alumiini ja keramiikka. Hän on opiskellut Limingan taidekoulussa ja Lahden taidekoulussa sekä taidehistoriaa Helsingin yliopistossa 1978–1979. Hirvelä valmistui kuvanveistäjäksi Suomen Taideakatemian koulusta vuonna 1984. Hirvelä asuu Kotkassa. Hirvelän julkisiin teoksiin kuuluu muun muassa Kotkan veistospromenadin veistos Yökulkijat, joka on paljastettu vuonna 2007. Teoksen materiaaleina ovat graniitti, pronssi ja kulta. == Lähteet == Luokka:Suomalaiset kuvanveistäjät Luokka:Vuonna 1956 syntyneet Luokka:Elävät henkilöt
Thomas Clarkson

Thomas Clarkson (28. maaliskuuta 1760 Wisbech, Cambridgeshire – 26. syyskuuta 1846 Playford, Suffolk) oli englantilainen abolitionisti sekä yksi merkittävimmistä henkilöistä, jotka taistelivat Atlantin orjakauppaa vastaan brittiläisessä imperiumissa. Hän auttoi Society for Effecting the Abolition of the Slave Traden perustamisessa sekä Slave Trade Act 1807 -lain hyväksymisessä, joka lopetti Britannian orjakaupan. Viimeisinä vuosinaan Clarkson soti orjuuden lopettamisen puolesta maailmanlaajuisesti, joka oli vielä vahvasti voimassa Amerikassa. Vuonna 1840 hän oli yksi pääpuhujista Anti-Slavery Societyn (nykyään Anti-Slavery International) ensimmäisessä konferenssissa Lontoossa. Kyseinen organisaatio taisteli orjuuden lopettamisen puolesta. ==Lähteet== ==Aiheesta muualla== Luokka:Brittiläiset orjuuden vastustajat Luokka:Sierra Leonen historia Luokka:Vuonna 1760 syntyneet Luokka:Vuonna 1846 kuolleet
Trumpettisarvinokka

Trumpettisarvinokka (Bycanistes bucinator) on sarvinokkien heimoon kuuluva lintu. Sitä tavataan seuraavissa maissa: Angola, Botswana, Burundi, Kongon demokraattinen tasavalta, Kenia, Malawi, Mosambik, Namibia, Etelä-Afrikka, Swazimaa, Tansania, Sambia ja Zimbabwe. Lajin kannan suuruutta ei ole määritetty. Sitä tavataan kuitenkin tasaisesti hyvin laajalti, ja se voi olla paikallisesti yleinen. Kanta on arvioitu vakaaksi, koska sillä ei ole havaittu merkittäviä uhkia. Sitä tavataan savanneilla ja metsissä, erityisesti kosteissa ja alavissa. ==Kuvia== Image:Trumpeter hornbill feeding mate 31l07.JPG|Koiras ruokkii naarasta keinotekoisessa pesässä. Image:Trumpeter Hornbill - Bycanistes bucinator, Livingstone, Southern Province, Zambia.jpg|Naaras Etelä-Sambiassa Image:TrumpeterHornbill.jpg|Naaras Image:Ceratogymna bucinator JF.jpg|Koiras ==Lähteet== ==Aiheesta muualla== * Birdlife.org Luokka:Sarvinokkalinnut
Thomson-luokka

Thomson-luokka (209 type 1300) on Chilen laivaston kahden aluksen muodostama sukellusveneluokka. Alusluokka perustui tyypin 209 aluksiin. == Suunnittelu == Alusten propulsiojärjestelmä on yksiakselinen ja dieselsähköinen, joka koostuu neljästä MTU:n generaattorista (1 760 kilowattia) ja Siemensin toimittamasta sähkömoottorista. Järjestelmä tuottaa 4 600 shp:tä, mikä mahdollistaa yhdentoista solmun nopeuden pinta-ajossa ja 21,5 solmun nopeuden sukellettaessa. Aluksella on 110 tonnia polttoainetta, mikä mahdollistaa sukelluksissa neljän solmun nopeudella 400 merimailin toimintamatkan tai kuudentoista merimailin toimintamatkan maksiminopeudella. Pinta-ajossa aluksen maksimitoimintamatka on 8200 merimailia kahdeksan solmun nopeudella. Alusten maksiminopeus snorkkelisyvyydessä on kaksitoista solmuaGardiner, Robert s. 52 Alusten aseistuksena on kahdeksan keulaan sijoitettua 533 millimetrin torpedoputkea, joihin aluksella on neljätoista AEG SUT torpedoa. Elektroniikkajärjestelmään kuuluu Thomson-CSF Calypso II tutka ja Krupp Atlas CSU 3 kaikuluotain. Alusten runko on suunniteltu kestämään 250 metrin sukellussyvyys. Miehistöä aluksella on 31. Näistä viisi on upseereita. == Alukset == Alukset, jotka olivat suurennettuja ja paranneltuja versioita aiemmista tyypin 209 aluksista, tilattiin vuonna 1980 Kielistä Howaldtswerken telakalta. Tilatuissa aluksissa käytettiin Iranin tilaamien ja myöhemmin peruutettujen alusten valmistamiseksi hankittuja osia. Kahden aluksen lisätilausta suunniteltiin vuonna 1988, mutta suunnitelmasta luovuttiin. Thomson-luokan sukellusveneet Nimi Telakka Kölinlasku Vesille Valmis Kohtalo Thomson Howaldtswerke 1. marraskuuta 1980 28. lokakuuta 1982 31. heinäkuuta 1984 Simpson Howaldtswerke 15. helmikuuta 1982 29. heinäkuuta 1983 18. syyskuuta 1984 Alukset on modernisoitu Chilessä vuosina 1990-1991. ==Lähteet== * ===Viitteet=== *
Avela

Avela on suomalainen sukunimi. Tunnettuja Avela-nimisiä: * Aarne S. Avela (1885–1966), insinööri, opettaja ja tietokirjailija * Eero Avela (1919–1996), kemisti * Martti Avela (1910–1996), kenraaliluutnantti
Sérieux comme le plaisir

Sérieux comme le plaisir (kansainvälisesti Serious as Pleasure) on vuonna 1975 ensi-iltansa saanut Robert Benayounin ohjaama ranskalainen road movie -tyylinen draamakomediaelokuva, jonka pääosissa ovat Jane Birkin, Richard Leduc ja Georges Mansart. Robert Benayoun laati elokuvan käsikirjoituksen Jean-Claude Carrièren kanssa. Carrière näyttelee elokuvassa sivuroolia ja Benayoun tekee pienen cameoroolin. Pierre Neurrisse oli elokuvan tuottajana. Sérieux comme le plaisir kuvattiin vuonna 1974, ja sen tuotantoyhtiöinä olivat Dovidis, Paris-Cannes Production ja ORTF. Elokuva sai ensi-iltansa Ranskassa 15. tammikuuta 1975, oli Lugo Filmsin teatterilevittämä ja keräsi teatterikierroksensa aikana 219 237 katsojaa. == Juoni == Sérieux comme le plaisir kertoo kolmesta nuoresta ystävyksestä, Arianesta, Brunosta ja Patrickista, jotka asuvat yhdessä ja elävät huoletonta elämää. Eräänä päivänä he päättävät lähteä päämäärättömälle automatkalle. Heitä lähtee seuraamaan epäluuloinen poliisi, joka epäilee jotain hämärää tässä porukassa. Bruno ja Patrick ovat molemmat rakastuneet Arianeen, mutta heidän tiensä eroavat, kun Ariane jättää pojat. == Näyttelijät == == Lähteet == == Aiheesta muualla == * * * Sérieux comme le plaisir AlloCinéssä * Sérieux comme le plaisir UniFrancessa * Sérieux comme le plaisir JP’s Box-Officessa Luokka:Vuoden 1975 ranskalaiset elokuvat Luokka:Road moviet Luokka:Ranskalaiset draamakomediaelokuvat
Kristofferson

__NOTOC__ Kristofferson on yhdysvaltalaisen country-muusikko laulaja- lauluntekijä Kris Kristoffersonin esikoisalbumi, joka julkaistiin vuonna 1970. Levy julkaistu uudelleen vuonna 1971 nimellä Me and Bobby McGee ja eri kansilla. == Kappaleet == Kaikki kappaleet Kris Kristoffersonin, ellei toisin mainita. === A-puoli === # # # # # # === B-puoli === # * # # # # # === Vuoden 2001 CD-painos === # * # # # == Arvostelut == * Allmusic: Allmusic review == Lähteet == * Kristofferson discogs.com -sivustolla === Viitteet === Luokka:Vuoden 1970 esikoisalbumit Luokka:Kris Kristoffersonin albumit
Retropunk

__NOTOC__ Retropunk on ramopunk-yhtye Himanesin toinen studioalbumi, joka julkaistiin 8. heinäkuuta 2009. Keskisuomalaisen Petja Savoila kuvaili albumin soundia tarkoituksellisen raakilemaiseksi, ja kritisoi albumia väsyneeksi teokseksi niin sävellysten kuin sanoitustenkin osalta. == Kappaleet == # # # # # # # # # # # # # # == Kokoonpano == * Aki – laulu, kitara * Riku – kitara, laulu * Perttu – basso * Saku – rummut, laulu === Vierailevat muusikot === * Tapio Nykänen – kosketinsoitin (kappaleet 1, 6, 10, 11 ja 14) * Hanne Pesonen – laulu (kappale 10) * Jake Marjamäki – laulu (kappale 12) == Lähteet == == Aiheesta muualla == * Retropunk finnmusic.net -sivustolla * Retropunk discogs.com -sivustolla Luokka:Vuoden 2009 albumit Luokka:Himanesin albumit
Seitsemäs aalto

__NOTOC__ Seitsemäs aalto on ramopunk-yhtye Himanesin esikoisalbumi, joka julkaistiin 7. helmikuuta 2007. Desibelin Ilkka Valpasvuo antoi albumille kolme tähteä. Hän sanoi yhtyeen säilyttäneen takavuosien energisen kohkaamisen, ja totesi kieli poskessa tehtyjen kappaleiden toimivan totisia paremmin. == Kappaleet == # # # # # # # # # # # # # # == Kokoonpano == * Aki – laulu, kitara * Riku – kitara, laulu * Perttu – basso * Saku – rummut, taustalaulu === Vierailevat muusikot === * Tumppi Varonen – laulu (kappale 3) * Tapio Nykänen – kosketinsoitin (kappaleet 1, 6, 8, 12 ja 14), haitari (kappale 14) * Juha-Petri Immonen – tenorisaksofoni (kappaleet 3 ja 6) * Joakim Sohkanen – alttosaksofoni (kappale 6) * Arttu Sipilä – trumpetti (kappale 6) * Tuukka Paasonen – trumpetti (kappale 6) == Lähteet == == Aiheesta muualla == * Seitsemäs aalto finnmusic.net -sivustolla Luokka:Vuoden 2007 esikoisalbumit Luokka:Himanesin albumit Luokka:Tuomo Valtosen tuottamat albumit
Suunnistuksen maailmancup 2017

Suunnistuksen maailmancup 2017 on järjestyksessään 23. suunnistuksen maailmancup. Vuoden 2017 maailmancup koostuu kymmenestä osakilpailusta, jotka järjestetään Suomessa, Virossa, Latviassa ja Sveitsissä. == Kilpailut == === Miehet === # Päivämäärä Paikka Matka Voittaja Toinen Kolmas Lähde 1 25. toukokuuta Lohja sprintti Yannick Michiels Matthias Kyburz Emil Svensk 2 27. toukokuuta keskimatka Martin Regborn Olav Lundanes William Lind 3 28. toukokuuta takaa-ajo Magne Dæhli William Lind Emil Svensk 4 1. heinäkuuta Tartto (MM-kilpailut) sprintti Daniel Hubmann Frédéric Tranchand Jerker Lysell 5 4. heinäkuuta pitkä matka Olav Lundanes Leonid Novikov William Lind 6 6. heinäkuuta keskimatka Thierry Gueorgiou Fabian Hertner Oleksandr Kratov 7 25. elokuuta Cēsis keskimatka 8 28. elokuuta sprintti 9 29. syyskuuta Grindelwald pitkä matka 10 30. syyskuuta keskimatka === Naiset === # Päivämäärä Paikka Matka Voittaja Toinen Kolmas Lähde 1 25. toukokuuta Lohja sprintti Maja Alm Tove Alexandersson Lina Strand 2 27. toukokuuta keskimatka Helena Jansson Natalja Gemperle Lina Strand 3 28. toukokuuta takaa-ajo Tove Alexandersson Helena Jansson Maja Alm 4 1. heinäkuuta Tartto (MM-kilpailut) sprintti 5 4. heinäkuuta pitkä matka 6 6. heinäkuuta keskimatka 7 25. elokuuta Cēsis keskimatka 8 28. elokuuta sprintti 9 29. syyskuuta Grindelwald pitkä matka 10 30. syyskuuta keskimatka == Lähteet == Luokka:Suunnistuskilpailut Maailmancup
Witches Deny Holy Trinity

__NOTOC__ Witches Deny Holy Trinity on Azazelin toinen täyspitkä albumi, joka julkaistiin 29. toukokuuta 2015 levymerkillä Werewolf Records. == Kappaleet == # # # # # # # # # # == Kokoonpano == * Lord Satanachia – laulu * Mavrofos – kitara * Wakboth – basso * Idimmu – rummut == Lähteet == Luokka: Vuoden 2015 albumit Luokka:Azazelin albumit
Azazel / Goatmoon

__NOTOC__ Azazel / Goatmoon on Azazelin ja Goatmoonin vuonna 2011 julkaistu yhteisalbumi. == Kappaleet == === Azazel === # # # # === Goatmoon === # * # # # # == Kokoonpano == === Azazel === * Lord Satanachia – laulu * Wakboth – kitara * Shu-Ananda – kitara, rummut, taustalaulu * Sandh – basso === Goatmoon === * BlackGoat Gravedesecrator – kaikki soittimet == Lähteet == == Aiheesta muualla == * * Luokka:Azazelin albumit Luokka:Goatmoonin albumit Luokka:Vuoden 2011 split-albumit
HMS Bygve

HMS Bygve (runkonumerot 71 ja V11) oli Ruotsin laivaston Bygve-luokan torpedovene, joka luokiteltiin vuonna 1915 yhteysalukseksi. == Valmistus == Alus tilattiin Tukholmasta laivastontelakalta ja se laskettiin vesille 3. joulukuuta 1888. Alus liitettiin laivastoon 25. kesäkuuta 1889.Hofsten, Gustaf von & Waernberg, Jan s. 210 == Palvelus == Alus nimettiin Minbåt N:o 71:ksi jo palvelukseen otettaessa. Vuonna 1915 alus luokiteltiin rannikkotykistön yhteysalukseksi Vedettbåten N:r 11 runkonumerolla V11. Aluksen ainoana aseistuksena oli tällöin 37 millimetrin kanuuna M/98B. Vuonna 1916 alus oli puolueettomuusvalvonnassa, ja se yllätti Grisslehamnin edustalla Saksan keisarikunnan laivaston sukellusveneen UB-20, joka oli vallannut ruotsalaisen höyryaluksen. Alus poistettiin palveluksesta 12. lokakuuta 1923. == Lähteet == * === Viitteet === Luokka:Ruotsin merivoimien torpedoveneet
Soulwax

Soulwax on vaihtoehtorockia ja elektronista musiikkia tuottava yhtye Gentistä, Belgiasta. Yhtyeen perustivat David Dewaele, Stephen Dewaele sekä Stefaan Van Leuven. Soulwax sai huomiota julkaistessaan albumin Much Against Everyone’s Advice, mutta kyseisen julkaisun jälkeen Dewaelet keskittyivät enemmän muihin projekteihinsa kuten 2manydjs, joka tunnettiin alun perin nimiltä The Fucking Dewaele Brothers ja The Flying Dewaele Brothers. The New York Times nimesi heidän albuminsa As Heard on Radio Soulwax Pt. 2 vuoden 2002 parhaimmaksi pop- albumiksi. Dewaelet juonsivat myös radio-ohjelmaa Belgian televisiossa nimeltä Alter8. ==Diskografia== ===Albumit=== * Leave the Story Untold (1996) * Much Against Everyone’s Advice (1998) * Any Minute Now (2004) * Nite Versions (2005) * This Is Radio Soulwax (2006) * Most of the remixes... (2007) * Belgica (2016) * From Deewee (2017) * Essential (2018) ==Lähteet== ==Aiheesta muualla== Luokka:Belgialaiset alternative rock -yhtyeet Luokka:Belgialaiset danceyhtyeet Luokka:Belgialaiset DJ:t Luokka:Belgialaiset elektronisen musiikin yhtyeet Luokka:Belgialaiset rockyhtyeet
Ukkoniluri

Ukkoniluri (Dendroctonus micans) on musta kaarnakuoriaislaji, joka on noin vajaan senttimetrin mittainen. Se aiheuttaa tuhoa juurikääpien infektoimissa havupuissa, erityisesti metsäkuusessa. Se on sukunsa ainoa Suomessa tavattu laji. == Elintavat == Ukkoniluri on kaarnakuoriaisten ryhmässä suurin, lähes senttimetrin pituinen ja tummanruskea, miltei musta. Siinä on havaittavissa kellertävää karvoitusta. Lajin toukka on jalaton, ja se tekee syömällä käytäviä havupuuhun. Ukkonilurien parveiluaika sijoittuu alkukesään ja lajin sukupolvet kestävät kolmekin vuotta. Laji voi talvehtia toukkana, mutta myös aikuismuodossa. Kotelovaiheen pituus on yleensä vain kuukauden luokkaa. Naaras munii pitkin kesää yleensä vioittuneisiin kuusiin, harvemmin mäntyihin. Hyönteisen menoaukkoon muodostuu tyypillinen pihkatappi. Kuusia vioittavat useimmiten salamaniskut ja kuusenjuurikääpä (Heterobasidion parviporum) sekä mekaaniset ja pakkasvauriot. Toukat aiheuttavat tyypillisesti pihkan vuotoa, joka puunpurun kanssa muodostaa tunnistettavia laattoja kuusen juurelle. Suomessa ukkonilurin tuhot ovat yleensä lähinnä paikallisia. Laji iskee vain eläviin puihin. Ukkonilurin saalistajia ovat ainakin seuraavat: tammenrunkokiitäjäinen (Dromius quadrimaculatus), lehtopikiseppä (Melanotus villosus), hukkakartukas (Nudobius lentus), Placusa depressa, mäntykäärmekorento (Raphidia ophiopsis), Raphidia xanthostigma, ukkokaarniainen (Rhizophagus grandis), kämäräpihkalude (Scoloposcelis pulchella), Thanasimus dubius, pikkumuurahaiskuoriainen (Thanasimus femoralis) ja isomuurahaiskuoriainen (Thanasimus formicarius). == Metsätuhot == Suomessa ukkonilurin tuhot ovat harvassa ja kohdistuvat enimmäkseen vioittuneisiin puihin, erityisesti juurikääpien vaivaamiin puihin, ja ne tekevät käytäviään lähelle juuria. Keski-Euroopassa nilurien aiheuttamat tuhot ovat merkittäviä, erityisesti sitkankuusiviljelmillä, ja tämä koskee myös eurooppalaisen ukkonilurin tuhovoimaa. Amerikkalaisperäistä vuoristoniluria (Dendroctonus ponderosae) pidetään erityisen uhkaavana. Jotkin nilurilajit levittävät sinistäjäsieniä. == Lähteet == == Aiheesta muualla == *iNaturalist: Ukkoniluri (Dendroctonus micans) *ITIS: Dendroctonus micans *UniProt: Taxonomy - Dendroctonus micans (Great spruce bark beetle) *Global Biodiversity Information Facility (GBIF): Dendroctonus micans *Centre for Agriculture and Biosciences International (CABI): Dendroctonus micans (great spruce bark beetle) *Pherobase: Semiochemicals of Dendroctonus micans, the Great spruce bark beetle Luokka:Kaarnakuoriaiset Luokka:Metsätuhot
Valse Triste / Z

__NOTOC__ Valse Triste / Z on saman nimisten yhteiden split-albumi, joka julkaistiin vuonna 1991. Siitä tehtiin 1500:n kappaleen painos, joka julkaistiin Japanissa levymerkillä MCR Company. == Kappaleet == === Valse Triste === # # # # === Z === # * Devil flash #鉄拳制裁 #Destroyed sky == Aiheesta muualla == * Valse Triste / Z finnmusic.net -sivustolla * Valse Triste / Z discogs.com -sivustolla Luokka:Vuoden 1991 split-albumit Luokka:Valse Tristen albumit
Terror Squad

Terror Squad oli yhdysvaltalainen hip hop -yhtye, joka perustettiin vuonna 1998. Yhtyeen esikoisalbumi The Album julkaistiin vuonna 1999 ja sisälsi hitin ”Whatcha Gon’ Do?”, jonka kirjoitti suurimmalta osin vuonna 2000 sydänkohtaukseen kuollut Big Pun. Big Punin kuoleman jälkeen hänen pitkäaikaiset toverinsa Cuban Link ja Triple Seis lähtivät yhtyeestä, jolloin heidän tilalleen tulivat Remy Martin sekä Tony Sunshine. ==Diskografia== ===Albumit=== *The Album (1999) *True Story (2004) ===Singlet=== *”Whatcha Gon’ Do?” (1999) *”Tell Me What U Want” (1999) *”Yeah, Yeah, Yeah” (2004) *”Lean Back” (2004) *”Take Me Home” (2004) ==Lähteet== Luokka:Yhdysvaltalaiset hip hop -yhtyeet
Mandet

Mandet eli mandingot ovat mandelaisia kieliä puhuvien kansojen ryhmä Länsi- Afrikassa. Ryhmän kielellisen ja kulttuurisen ytimen muodostavat bambarat, mandinkat ja djulat. Heitä lähellä ovat somonot, bozot ja wasulunkat. Savannivyöhykkeen ryhmiä ovat kagorot, khasonkat, markat ja soninket. Metsävyöhykkeen ryhmiin kuuluvat kurankot, konot, vait, susut ja djalonket. Mandekansojen lähtöalue sijaitsee Niger-, Senegal- ja Gambiajokien yläjuoksulla Malin ja Guinean rajaseudulla. Sieltä he ovat levittäytyneet itään Burkina Fasoon, länteen Senegaliin, Gambiaan ja Guinea-Bissauhun sekä etelään Sierra Leoneen, Liberiaan, Norsunluurannikolle ja Ghanaan. Soninket ovat muotoutuneet kansaksi muinaisessa Ghanan valtakunnassa, mandinkat Malissa ja bambarat Segussa. Länsirannikon mandingo-ryhmän nimi on eurooppalaisten vaikutuksesta yleistynyt kaikkien mandekansojen yleisnimitykseksi. Mandejen pääelinkeino on maanviljely. Heidän perinteinen yhteiskuntajärjestyksensä on hierarkkinen. Ylimpänä olivat jalosukuiset ja maanviljelijät, heidän alapuolellaan käsityöläiset ja griottien kaltaiset ammattiryhmät ja alinna orjat. Patrilineaariset suvut muodostavat endogaamisia yhteisöjä, joiden miehet jakautuvat muun muassa ikä- ja ammattiryhmiin. Perinteinen uskonto käsittää vainajien ja luonnonhenkien palvontaa, ammattiin liittyviä kultteja ja taikuutta. Osa mandekansoista on sunnimuslimeja. ==Lähteet== Luokka:Burkina Fason etniset ryhmät Luokka:Gambian etniset ryhmät Luokka:Ghanan etniset ryhmät Luokka:Guinea-Bissaun etniset ryhmät Luokka:Guinean etniset ryhmät Luokka:Liberian etniset ryhmät Luokka:Malin etniset ryhmät Luokka:Norsunluurannikon etniset ryhmät Luokka:Senegalin etniset ryhmät Luokka:Sierra Leonen etniset ryhmät
Lucayanit

Lucayanit olivat nykyisen Bahamasaarten alkuperäisasukkaita. Bahamasaarten asutus syntyi 600-luvulla ja esimerkiksi keramiikan perusteella saarten asukkaat edustivat esimerkiksi Hispaniolan ja Jamaikan saarten kaltaista taino-kulttuuria. Lucayaneja oli hieman ennen eurooppalaisten saapumista arviolta 80 000, mutta Kristoffer Kolumbuksen saavuttua Karibialle heidän määränsä romahti kulkutautien ja orjuutuksen myötä. Bahamasaaria on tavallisesti pidetty tyhjentyneinä vuoteen 1513 mennessä, mutta on mahdollista että lucayaneja eli saarilla vielä jonkin aikaa tämän jälkeenkin. ==Historia== Bahamasaaret asutettiin suhteellisen myöhään, todennäköisesti vasta 600-luvulla. Tuolloiset Bahamasaaret olivat metsien tai savannien peitossa ja niiltä löytyi Karibian saarten olosuhteissa tärkeitä makean pohjaveden lähteitä, vaikka matalilla saarille ei muuten esimerkiksi jokia ollutkaan. Bahaman asukkaat saapuivat Hispaniolasta tai Kuubasta. Samaan aikaan Bahamasaarten kanssa ihmisasutus levisi Jamaikalle, mikä saattaa viitata olosuhteiden muuttumiseen muualla siten, että ihmisten oli pakko lähteä etsimään uusia asuinalueita. Muuttoaalto Bahamalle kesti kaksi tai kolme vuosisataa. Lucayanien jälkeensä jättämä keramiikka on samankaltaista, kuin Jamaikan ja Hispaniolan keramiikka, joten heidän voidaan olettaa edustaneen samaa taino-kulttuuria. Lucayanien asuinpaikkoja tunnetaan Bahamasaarten 19 suurimmalla saarella, tai pienemmillä saarilla niiden välittömässä läheisyydessä. Asuinpaikkoja tunnetaan nykyisen Bahaman alueen ohella Turks- ja Caicossaarilta. Kristoffer Kolumbus saapui ensimmäisenä eurooppalaisena Karibialle vuonna 1492. Lucayaneja oli eurooppalaisten saapuessa ehkä noin 80 000, mutta heidän määränsä romahti sittemmin nopeasti. Lucayanit kärsivät todennäköisesti samoista kulkutaudeista, jotka tuhosivat Karibian alueen tainoyhteisöjä. Suuria määriä kaapattiin myös orjuuteen ja kuljetettiin esimerkiksi Hispaniolaan ja Venezuelaan. Peter Martyrin mukaan orjuuteen päätyi jopa 40 000 lucayanilaista. Bahamasaaria on pidetty usein kokonaan tyhjentyneinä vuoteen 1513 mennessä, jolloin espanjalainen Juan Ponce de León matkusti Floridaan. Joidenkin esimerkiksi asuinpaikkojen ajoitukseen perustuvan tutkimuksien mukaan lucayaneja asui Bahamasaarilla kuitenkin vielä jonkin aikaa vuoden 1513 jälkeenkin. ==Lähteet== Luokka:Bahama Luokka:Esikolumbiaaniset kulttuurit Luokka:Väli-Amerikan alkuperäiskansat Luokka:Turks- ja Caicossaaret
The Night of Satanachia

__NOTOC__ The Night of Satanachia on Azazelin vuonna 1996 julkaistu ensimmäinen EP, se julkaistiin rajoitettuna 500 kappaleen painoksena. == Kappaleet == # # # # # # == Kokoonpano == * Lord Satanachia – laulu, rummut * Adramelech – kitara * Sarakmyal – basso * Baalberith – rummut == Lähteet == Luokka:Vuoden 1996 EP:t Luokka:Azazelin albumit
Go West (albumi)

__NOTOC__ Go West on englantilaisen pop-duon Go Westin esikoisstudioalbumi, joka julkaistiin vuonna 1985. Tämä albumi toi Go Westin maailmanlaajuiseen tietoisuuteen ja useat albumin hitit pääsivät top-40-listoille Yhdistyneessä kuningaskunnassa ja Uudessa-Seelannissa. ”We Close Our Eyes” oli albumin suosituin single ja saavutti sijan 1. Uudessa-Seelannissa ja sijan 5. Yhdistyneessä kuningaskunnassa. ==Kappaleet== Kaikki kappaleet säv. ja san. Peter Cox ja Richard Drummie. ===A-puoli=== # # # # # ===B-puoli=== # * # # # == Arvostelut == * AllMusic: ==Lähteet== Luokka:Go Westin albumit Luokka:Vuoden 1985 esikoisalbumit
Capitán Merino Jarpa -luokka

Capitán Merino Jarpa -luokka oli Chilen laivaston kahden torpedohävittäjän muodostama alusluokka. == Alukset == Capitán Merino Jarpa -luokan hävittäjätGardine, Robert 1860-1905 s. 415 Nimi Telakka Kölinlasku Vesille Valmis Kohtalo Capitán Merino Jarpa Laird, Son and Company 1898 1901 poistettu alusluettelosta 1924 Capitán O'Brien Laird 1898 1901 poistettu alusluettelosta 1924 ==Lähteet== * * * ===Viitteet=== *
Set Your Body Free

Set Your Body Free on Danny Saucedon toinen studioalbumi, jonka julkaisi Ariola vuonna 2008.Fono.fi: Dannhy Saucedo – Set Your Body Free Albumi nousi Ruotsissa Sverigetopplistanin toiselle sijalle, ja pysui listalla yhteensä 5 viikkoa. == Kappaleet == == Lähteet == Luokka:Vuoden 2008 albumit Luokka:Danny Saucedon albumit
Triprolidiini

Triprolidiini (C19H22N2) on orgaaninen yhdiste. Yhdistettä voidaan käyttää lääketieteessä antihistamiinina. ==Vaikutusmekanismi ja käyttö== Triprolidiini sitoutuu H1-reseptoreihin ja estää histamiinin vaikutuksia. Triprolidiini vähentää allergisia oireita kuten yskää, tukkoista nenää ja silmäoireita. Lisäksi sitä voidaan käyttää allergisen ihottuman hoitoon. Lääkeainetta voidaan käyttää yhdistelmänä pseudoefedriinin kanssa. Tärkein triprolidiinin aiheuttama haittavaikutus on väsymys. ==Valmistus== Triprolidiinin valmistuksen ensimmäisessä vaiheessa p-metyyliasetofenoni reagoi Mannich- reaktiolla formaldehydin ja pyrrolidiinin kanssa. Tässä vaiheessa muodostunut ketoni reagoi additioreaktiolla 2-pyridyylilitumin kanssa muodostaen alkoholin. Viimeisessä vaiheessa muodostuu triprolidiinia, kun hydroksyyliryhmä eliminoituu happamissa olosuhteissa.Norbert Höfgen, Sonja Beckh, Istvan Szelenyi & Pal L. Bölcskei: Antiallergic Agents, Ullmann's Encyclopedia of Industrial Chemistry, John Wiley & Sons, New York, 2006. Viitattu 28.5.2017. : ==Lähteet== Luokka:Antihistamiinit Luokka:H1-reseptorin vastavaikuttajat Luokka:Muskariiniantagonistit Luokka:Pyridiinit
Migration

__NOTOC__ Migration on brittiläisen muusikon ja DJ:n Bonobon kuudes studioalbumi, joka julkaistiin 13. tammikuuta 2017 levy-yhtiöllä Ninja Tune. Albumi ylsi Suomessa virallisen albumilistan sijalle 33. Yhdysvalloissa se nousi Billboard 200 -listan sijalle 59. == Kappaleet == == Arvostelut == * AllMusic: Allmusic review * Metacritic: 76/100Metacritic: Reviews for Migration by Bonobo * Pitchfork Media: 7.3/10Pitchfork Media: Album review * Soundi: == Lähteet == Luokka:Bonobon albumit Luokka:Vuoden 2017 albumit
Days to Come

__NOTOC__ Days to Come on brittiläisen muusikon Bonobon kolmas studioalbumi, joka julkaistiin levy-yhtiöllä Ninja Tune 2. lokakuuta 2006. == Kappaleet == ===Limited edition bonus disc=== == Arvostelut == * Okayplayer: Okayplayer: Album review == Lähteet == Luokka:Bonobon albumit Luokka:Vuoden 2006 albumit
Tšekin talous

Tšekin talous on pitkälle kehittynyt sosiaalinen markkinatalous, jossa on korkea elintaso. Vuonna 2017 Tšekin ostovoimakorjattu bruttokansantuote asukasta kohden oli 35 223 dollaria. Tšekki on ollut Euroopan unionin jäsen vuodesta 2004, mutta se käyttää omaa valuuttaansa, Tšekin korunaa. Maaliskuussa 2018 Tšekin työttömyysaste oli koko EU:n alhaisin, 2,2 %. Maan suhteellinen köyhyysaste on OECD-maiden toiseksi pienin heti Tanskan jälkeen. == Historia == Tšekin teollisuudella on pitkät perinteet. 1800-luvulla nykyisen Tšekin alueella sijaitsevat Böömi ja Määri olivat keskeisiä alueita Itävalta-Unkarin taloudelle. Tšekin alueella tuotettiin jopa 70 % Itävalta- Unkarin teollisuustuotteista. Vuonna 1919 käyttöönotettu Tšekkoslovakian koruna oli eräs Euroopan vakaimmista valuutoista. Toisen maailmansodan jälkeen sosialistimaat olivat tiiviisti riippuvaisia Neuvostoliitosta. Tšekkoslovakia oli itäblokin vaurain maa, mutta se jäi jälkeen muusta maailmasta. Kommunistimaiden talousyhteistyön purkautuessa vuonna 1991 Tšekin teollisuus menetti perinteiset markkinansa kommunistimaissa. Samettivallankumous sai aikaan suuria muutoksia myös taloudessa. Talouselämää vapautettiin ja hintasääntelystä luovuttiin. Kauppasuhteissa Tšekki on suuntautunut entistä enemmän Länsi-Eurooppaan. Valtionyhtiöiden yksityistäminen teki tšekkiläisistä erään eniten osakkeita omistavista kansoista. Vuoteen 1998 mennessä yli 80 % yritystoiminnasta oli yksityisomistuksessa. 1990-luvun loppupuolella Tšekki ajautui poliittiseen ja taloudelliseen kriisiin. Valtio aloitti talousuudistukset, ja 2000-luvun alussa vienti Saksaan ja muualle EU:hun sai Tšekin talouden takaisin kasvu-uralle. 2000-luvun lopun talouskriisi ei vaikuttanut suuresti Tšekkiin, sillä sen pankkisektori noudatti varovaista politiikkaa 1990-luvun lopun kriisien takia. Lisäksi Tšekin valtionvelka on bruttokansantuotteeseen nähden eräs Keski- ja Itä-Euroopan pienimmistä, ja valtaosa kotitalouksien velasta on paikallista valuuttaa. Kuitenkin vientivetoisena taloutena Tšekki kärsi vientikysynnän pienentymisestä Saksaan ja muihin maihin. Talouskriisin seurauksena Tšekin talouskasvu oli hidasta, mutta maan talous palautui kasvu-uralle ja elokuussa 2015 Tšekin BKT:n kasvu oli 4,4 %, mikä oli Euroopan suurin luku. == Energia == Tšekki on riippuvainen saastuttavasta ruskohiilestä (osuus sähköntuotannosta vuonna 2012 76 %), mutta pyrkii pienentämään riippuvuuttaan. Maakaasusta kolme neljäsosaa on peräisin Venäjältä ja loput Norjasta. ==Lähteet== ==Aiheesta muualla== *Observatory of Economic Complexity: Czech Republic Luokka:Tšekin talous
Tru Thoughts

Tru Thoughts on brittiläinen levy-yhtiö. Sen perustivat Robert Luis ja Paul Jonas Brightonissa vuonna 1999. Tru Thoughtsista tuli vuosikymmenessä yksi tunnetuimmista sekä arvostetuimmista levy-yhtiöistä indiemusiikin saralla. ==Lähteet== Luokka:Brittiläiset levy-yhtiöt
Vuoristoniluri

Vuoristoniluri eli vuoristomäntykovakuoriainen (Dendroctonus ponderosae) on pohjoisamerikkalainen kaarnakuoriaislaji, joka on aikuisena noin puolen senttimetrin pituinen, ja sen toukka aiheuttaa suurta tuhoa kontortamänniköissä, niin istutetuissa kuin luonnonvaraisissakin. Lajin on pelätty leviävän Eurooppaan istutusmetsiköihin. == Ulkonäkö ja koko == Täysikasvuiset vuoristonilurit ovat mustia ja lieriömäisiä. Ne ovat vain riisinjyvän mittaisia, 4–7,5 millimetriä pitkiä. Jalattomien, kermanvalkoisten toukkien päät ovat vaaleanruskean läpikuultavat. Täysimittaisina 6–7 millimetrin pituisia. Munat ovat sileät, soikeat, valkoiset ja läpikuultavat. == Levinneisyys ja elinympäristö == Lajia tavataan luonnonvaraisena Meksikossa, Yhdysvalloissa sekä Kanadan Brittiläisen Kolumbian alueella. Laji esiintyy useilla mäntylajeilla kuten valkorunkosembralla (Pinus albicaulis), kontortamännyllä (Pinus contorta), keltamännyllä (Pinus ponderosa), sokerimännyllä (Pinus lambertiana), lännenvalkomännyllä (Pinus monticola) ja Suomessa tutulla metsämännyllä (Pinus silvestris) sekä douglaskuusilla (Pseudotsuga), pihdoilla (Abies), Lehtikuusilla (Larix) ja kuusilla (Picea). Kaikilla havupuulajeilla vuoristoniluri ei kuitenkaan kykene lisääntymään. Vuoristonilureille on kehitetty hyönteismyrkkyjä. Niitä vastaan on myös kehitelty biologista tuholaistorjuntaa. Vuoristonilurin saalistajia ovat ainakin seuraavat: Earomyia viridana, Enoclerus lecontei, Enoclerus sphegeus, Medetera aldrichii, Thanasimus undatulus ja Xylophagus cinctus. == Lähteet == == Aiheesta muualla == *iNaturalist: Dendroctonus ponderosae *ITIS: Dendroctonus ponderosae *UniProt: Taxonomy - Dendroctonus ponderosae (Mountain pine beetle) *Global Biodiversity Information Facility (GBIF): Dendroctonus ponderosae *Centre for Agriculture and Biosciences International (CABI): Dendroctonus ponderosae (black hills beetle) *Pherobase: Semiochemicals of Dendroctonus ponderosae, the Mountain pine beetle Luokka:Kaarnakuoriaiset
Rossinhylje

Rossinhylje eli kalmarihylje (Ommatophoca rossii) on hyljelaji, joka elää Eteläisessä jäämeressä. Se on sukunsa Ommatophoca ainoa laji. Rossinhylje on erittäin arka ja pystyy sukeltamaan todella syvälle meressä. == Ulkonäkö ja koko == Se on runsaat 2 metriä pitkä, sillä on suuret silmät ja sillä on heikko hampaisto. == Ravinto == Rossinhylje syö vain ruskolevää, mustekaloja ja merenpohjalla eläviä pehmeäkuorisia eläimiä. == Lähteet == Luokka:Hylkeet Luokka:Etelämantereen eläimistö
Doherty

Doherty on seuraavien tunnettujen henkilöiden sukunimi: * Denny Doherty (1940–2007), kanadalainen laulaja-lauluntekijä * Erin Doherty (s. 1992), brittiläinen näyttelijä * Ken Doherty (s. 1969), irlantilainen snookerpelaaja * Lawrence Doherty (1875–1919), brittiläinen tennispelaaja ja olympiavoittaja * Matt Doherty (s. 1992), irlantilainen jalkapalloilija * Patrick Doherty (s. 1945), irlantilainen tasavaltalaispoliitikko * Pete Doherty (s. 1979), brittiläinen laulaja * Peter Doherty (s. 1940), vuoden 1996 Nobelin lääketieteen palkinnon saanut australialainen lääketieteilijä ja eläinlääkäri * Reginald Doherty (1872–1910), brittiläinen tennispelaaja ja olympiavoittaja * Sean Doherty (s. 1995), yhdysvaltalainen ampumahiihtäjä * Shannen Doherty (1971–2004), yhdysvaltalainen näyttelijä.
Dial ’M’ for Monkey

__NOTOC__ Dial ’M’ for Monkey on brittiläisen elektronisen musiikin muusikon Bonobon toinen studioalbumi, joka julkaistiin 17. kesäkuuta 2003 levy-yhtiöllä Ninja Tune. ==Kappaleet== == Arvostelut == * AllMusic: Allmusic review * Tiny Mix Tapes: Tiny Mix Tapes: Album review == Lähteet == Luokka:Bonobon albumit Luokka:Vuoden 2003 albumit
Feedback (Rushin albumi)

__NOTOC__ Feedback on rockyhtye Rushin cover-albumi, joka on samalla yhtyeen 30-vuotisjuhla-albumi. Se julkaistiin 29. kesäkuuta 2004 levymerkillä Anthem Records. Albumin on tuottanut sekä miksannut David Leonard. Phase one studion pro tools äänitykset viimeistelivät Michael Jack ja hänen assistanttinsa Jeff Muir. Stephen Marcussen masteroi albumin. == Kappaleet == == Kokoonpano == * Geddy Lee – laulu, basso * Alex Lifeson – kitara * Neil Peart – rummut, lyömäsoittimet == Arvostelut == * Allmusic: Allmusic review * Imperiumi: 8½/10Rush - Feedback Viitattu 30.11.2022. * Stylus Magazine: FStylus Magazine: Album review * USA Today: USA Today: Album review == Lähteet == Luokka:Rushin albumit Luokka:Vuoden 2004 albumit Luokka:Cover-albumit
Des enfants gâtés

Des enfants gâtés (kansainvälisesti Spoiled Children) on vuonna 1977 ensi- iltansa saanut Bertrand Tavernierin ohjaama ja käsikirjoittama ranskalainen draamakomediaelokuva, jonka pääosia näyttelevät Michel Piccoli, Christine Pascal ja Michel Aumont. Tavernierin lisäksi elokuvan käsikirjoitusta olivat laatimassa Christine Pascal ja Charlotte Dubreuil. Michel Piccoli, Alain Sarde ja Daniel Toscan du Plantier olivat elokuvan tuottajina. Michel Aumont sai roolisuorituksestaan parhaan miessivuosan César-ehdokkuuden. == Juoni == Des enfants gâtés kertoo menestyvästä Bernard Rougerie -nimisestä elokuvantekijästä (Michel Piccoli), joka kärsii inspiraation puutteesta kirjoittaessaan uusimman elokuvahankkeensa käsikirjoitusta. Hän aloittaa rakkaussuhteen kauniin naapurinsa, häntä paljon nuoremman Anne Torrinin (Christine Pascal), kanssa. Bernard, Anne ja muut naapurit alkavat kamppailla julmaa vuokraisäntää vastaan, jotta he saavat tältä oikeudenmukaista kohtelua. == Näyttelijät == == Tuotanto == Des enfants gâtés kuvattiin Pariisissa. Elokuvan tuotantoyhtiöinä olivat Gaumont, Sara Films, Films 66 ja Little Bear. == Julkaisu == Des enfants gâtés sai ensi-iltansa Ranskassa 7. syyskuuta 1977, oli Gaumontin teatterilevittämä ja keräsi teatterikierroksensa aikana 445 242 katsojaa. Elokuva julkaistiin DVD:lle Ranskassa vuonna 2002. == Lähteet == == Aiheesta muualla == * * * Des enfants gâtés AlloCinéssä * Des enfants gâtés UniFrancessa * Des enfants gâtés JP’s Box-Officessa Luokka:Vuoden 1977 ranskalaiset elokuvat Luokka:Ranskalaiset draamakomediaelokuvat Luokka:Bertrand Tavernierin ohjaamat elokuvat
Led Zeppelinin diskografia

Tämä on luettelo Led Zeppelinin diskografiasta. == Studioalbumit == * * * * * * * * * == Livealbumit == * * * * == Videoalbumit ja konserttielokuvat == * * * * == Kokoelmat == * * * * * * * * == Singlet == * Led Zeppelin ** Good Times Bad Times / Communication Breakdown (1969) * Led Zeppelin II ** Whole Lotta Love / Living Loving Maid (She’s Just a Woman) (1969) (julkaistu uudelleen 1997 CD:nä) * Led Zeppelin III ** Immigrant Song / Hey Hey What Can I Do (1970) * Led Zeppelin IV ** Black Dog / Misty Mountain Hop (1971) ** Rock and Roll / Four Sticks (1972) * Houses of the Holy ** Over the Hills and Far Away / Dancing Days (1973) ** D’yer Mak’er / The Crunge (1973) * Physical Graffiti ** Trampled Under Foot / Black Country Woman (1975) * Presence ** Candy Store Rock / Royal Orleans (1976) * In Through the Out Door ** Fool in the Rain / Hot Dog (1979) * Coda ** Darlene (1982) ** Ozone Baby (1982) ** Poor Tom (1982) == Soundtrackit == * The Song Remains the Same (Led Zeppelin – laulu jää pystyyn -elokuvan soundtrack, 1976) === Musiikkivideot === * Communication Breakdown (1969) * Black Dog (1976) * Hot Dog (1979) * Over the Hills and Far Away (1990) * Travelling Riverside Blues (1990) * Whole Lotta Love (1997) * Immigrant Song (2003) * Going to California (2003) * Stairway to Heaven (2003) * Rock and Roll (2003) * Kashmir (2003) * Black Dog (2012) * Kashmir (2012) * Whole Lotta Love (Rough Mix With Vocal) (2014) * Rock and Roll (Alternative Mix) (2014) * What Is And What Should Never Be (2016) Luokka:Diskografiat Diskografia Luokka:Seulonnan keskeiset artikkelit
Animal Magic

Animal Magic on brittiläisen elektronisen musiikin artistin Bonobon esikoisalbumi, joka julkaistiin vuonna 2000 levy-yhtiöllä Tru Thoughts ja uudelleen vuonna 2001 levy-yhtiöllä Ninja Tune. ==Kappaleet== ==Arvostelut== *AllMusic: *Pitchfork: ==Lähteet== Luokka:Bonobon albumit Luokka:Vuoden 2000 esikoisalbumit
Surukalastaja

Surukalastaja (Todiramphus funebris) on pyhimyskalastajien sukuun kuuluva kuningaskalastajalaji. Se elää kotoperäisenä Molukkeihin kuuluvalla Halmaheran saarella Indonesiassa. Laji luokitellaan elinvoimaiseksi. Surukalastaja on kuningaskalastajaksi suhteellisen kookas, pituudeltaan 28 cm. Ääni on hitaasti erottuva ”ki... ki... ki”. Lajin elinympäristöä ovat soiset metsät, korkeat metsät, metsän reunat, mangrovet ja joskus puutarhat. Se syö suuria niveljalkaisia, mukaan lukien heinäsirkat, sekä käärmeitä ja liskoja. == Lähteet == Luokka:Kuningaskalastajat